
Referat fra "studietur" til Vestsiden Helsestasjon

Tirsdag 04.02.03 dro vi til Vestsiden Helsestasjon på Glemmen. Der ble vi møtt av helsesøster Marit Brevik, som også var vår kontaktperson. Hun startet med å fortelle litt om helsestasjonen og deres tilbud. Helsestasjonen utfører kontroller av barn, så som syn- og hørselkontroll, måling av høyde ,vekt og hodeomkrets, motoriske ferdigheter osv. Dersom noe skulle vise seg å være galt, blir barnet henvist videre til spesialist. Helsestasjonen har tilknyttet lege og fysioterapeut i tillegg til de tre helsesøstrene.

Akkurat den dagen vi var der, skulle det vise seg at legen var syk. Derfor ble opplegget vårt noe amputert (det var egentlig meningen at vi alle tre skulle få være med på kontroll av barn. Disse ble avlyst pga legens sykdom). I stedet fikk vi tilgang til helsestasjonens beholdning av videofilmer. Vi valgte da å se en film om svangerskap, fødsel og barseltid. Vi følte at vi fikk et greit utbytte av "studieturen" selv om det ikke kom noen pasienter. Vi fikk jo, om ikke annet, et greit innblikk i en helsesøsters arbeidsoppgaver. Men selvfølgelig: et par pasienter hadde ikke vært å forakte....
